Viljandi Jakobsoni Kool

Viljandi Jakobsoni Kool on põhikool Viljandis Männimäe linnaosas. 1908–1916 – Viljandi Eesti Hariduse Seltsi II järgu tütarlastekool (progümnaasium) 1916–1936 – Viljandi Eesti Haridusseltsi Tütarlaste Gümnaasium 1936–1940 – Viljandi Eesti Haridusseltsi Tütarlaste Eragümnaasium 1940–1941 – Viljandi I Keskkool 1941–1944 – Viljandi I Gümnaasium 1944–1952 – Viljandi I Keskkool (tütarlastekool) 1952–1956 – Viljandi I Keskkool (kooli tulevad noormehed) 1956–1962 – C. R. Jakobsoni nimeline Viljandi 1. Keskkool (1.-11. kl) 1962–1976 – C. R. Jakobsoni nimeline Viljandi 1. Keskkool (9.-11. kl) 1976–1995 – C. R. Jakobsoni nimeline Viljandi 1. Keskkool (1.-12. kl) 1995–2012 – C. R. Jakobsoni nimeline Gümnaasium 2012– ... – Viljandi Jakobsoni Kool 1908–1909 Jaan Rekkand 1909–1912 Jaan Lattik 1912–1940 Mihkel Varrik 1940–1941 Robert Rägastik 1941–1944 Mihkel Varrik 1944–1945 Johannes Kurrik 1945–1946 Augustin Pung 1946–1951 Leida Peiker 1951–1960 Karl Naanuri 1960–1967 Niina Kurve 1967–1974 Robert Meister 1974–1989 Evald Laprik 1989–1996 Tarmo Loodus 1996–2015 Eero Järvekülg 2015–2018 Tiit Kurvits 2018–2022 Krista Andreson 2022-.... Tauno Tilk Koolis asub Viljandi ainus ujula. Ujulas on neli 25 meetri pikkust rada. Viljandi Jakobsoni Kool loeb ennast 1908. aastal Viljandis Veske tänaval Viljandi Eesti Põllumeeste Seltsi majas (praegu Jakobsoni 42; praegu asuvad seal Viljandi Kesklinna Kooli algklassid) tegevust alustanud tütarlaste progümnaasiumi (hilisema Viljandi Eesti Hariduse Seltsi Tütarlaste Gümnaasiumi) järglaseks. See kool loodi eesmärgiga anda tütarlastele omakeelset kõrgemat kooliharidust. Asutamise ajal oli see neljas maakeelne progümnaasium Eestis. Tulevase Viljandi Eesti Hariduse Seltsi Tütarlaste Gümnaasiumi põhikiri saadeti Riiga Haridusministeeriumi õppeosakonna kuraatorile ja see kinnitati detsembris 1907. Luba anti ainult 2-klassilise progümnaasiumi avamiseks. Esimeseks kooli juhatajaks valiti üheks aastaks Peterburis kooliõpetajana töötanud Jaan Rekkand. Kooli võeti vastu sisseastumiseksamite alusel 45 tütarlast. Õppetöö algas 1. septembril 1908. Aktusekõne pidas Viljandi Eesti Haridusseltsi esimees Villem Reiman, kes ütles: „Kui tahame iseseisva rahvana püsima jääda siin Läänemere kallastel, siis peame haridusliselt ja kõlbliselt meid ümbritsevatest kõrgemal seisma.“ Oma kõne lõpus vaatas ta saali kaunistavatele kadakapärgadele ja ütles: „Olgu ja jäägu kadakas selle kooli ja kogu eesti rahva sitkuse sümboliks. Tuuled ja tormid võivad kadaka maani maha painutada, temast võib üle astuda, aga ta ajab end jälle sirgu ja elab edasi.“ Siit kujunes ka kooli juhtlause: „Tulevik on noorte ja julgete päralt“. 1915. aastal tunnistati kool täisõiguslikuks tütarlaste gümnaasiumiks ja kandis alates 1916. aastast nime Viljandi Eesti Hariduse Seltsi Tütarlaste Gümnaasium. 12. juunil 1920 sai gümnaasiumi esimene lend lõputunnistused. Abiturientide koor laulis oma kooliga jumalaga jättes laulu „Veel kaitse kange Kalev oma lapsi“ (sõnad A. Kaljuvald, viis Miina Härma), millest kujunes kooli laul. 1936. aastal moodustati sihtasutus V.E.H.T. Eragümnaasium. Kooli nimeks sai Viljandi Eesti Hariduse Selsti Tütarlaste Gümnaasium. Viljandi Eesti Haridusselts andis sihtasutise põhivaraks 2000 kr ja tasuta tarvitamiseks Jakobsoni tän. 3 asunud kinnisvara. 1940. aastal nimetati Viljandi Eesti Haridusseltsi Tütarlaste Eragümnaasium ümber Viljandi I Keskkooliks, direktori kohuste täitjaks nimetati Robert Rägastik. 1952. aastal hakkasid koolis õppima ka noormehed ja 1956. aastast sai kool Carl Robert Jakobsoni nime. 2012. aasta koolireformi tulemusel muudeti C. R. Jakobsoni nimeline Gümnaasium 1. juulist 2012 põhikooliks ja sai nimeks Viljandi Jakobsoni Kool. Kikas, Virve, Ilves, Eini. Kõik on kokku aja lugu. Viljandi Jakobsoni Kool 110. 1908-2018. Viljandi Jakobsoni Kool 2018. Pajo, K. Viljandi Eesti Haridusseltsi Tütarlaste Gümnaasiumi 100. juubel. Estonian World Review, 5. september 2008. Viljandi Haridusseltsi kooli osutamisest on möödunud 35 a., Sakala (1878-1940), nr. 172, 10 november 1943 Ringi ümber kodumaa., Postimees (1886-1944), nr. 174, 2 juuli 1936 Viljandi Jakobsoni Kooli veebisait.